hotchpotch/miracl-hf-unified huggingface dataset:
Kirveskanava
Kirveskanava on Posiolla sijaitseva puutavaran uittoa helpottamaan vuosina 1895–1896 rakennettu väylä joka yhdistää Livojärven Kostonjoen vesistöön kuuluvaan Kaukuanjärveen Äimälammen ja Kirveslammen kautta. Kanavan rakennuttivat oululaiset kauppahuoneet , Bergbom ja Candelin, jotka olivat perustaneet Iijoelle "Kolmiyhtiön" nimellä tunnetun yhtymän hoitamaan puutavaran uittoa Pohjanlahden rannalla sijaitseville sahoille.
Kirveskanava oli osa uittoreittiä, jonka avulla vedenjakajan takana olleet Kitkan vesistön alueelta hankitut puut saatiin siirrettyä Iijoen vesistöön. Tukit nostettiin ensin Kitkajärvestä Akanlahden siirtolaitoksen avulla Livojärveen ja sen jälkeen ne voitiin uittaa joko Livojokea alas tai sitten Kirveskanavan kautta Kostonjoen vesistöön. Livojoki oli luonnollinen uittoväylä mutta sen ongelmina olivat veden vähyys ja koskisuus. Kostonjoen vesistössä oli riittävästi vettä uittoa varten mutta se oli noin 35 kilometriä pitempi ja lisäksi järviosuuksilla tukit jouduttiin kuljettamaan lauttoina. Molempia vaihtoehtoja käyttäen tukkien uittoon mereen saakka meni kuitenkin aikaa kolme vuotta koska ne jouduttiin jättämään talvehtimaan kahteen otteeseen. Tämä sitoi pääomia, lisäsi tukkien hävikkiä ja nosti kuljetus- ja varastointikuluja.
Kirveskanavan väylän pituus oli 4 870 metriä, josta varsinaista kanavaosuutta oli kolmessa osassa yhteensä 1 160 metriä. Kanavaosuuksien leveys oli Kirveslammelle saakka 16-20 metriä ja siitä eteenpäin noin 10 metriä. Kanavaosuuksille rakennettiin neljä patoa ja lisäksi Kirvesojan ja Äimäjoen uomia oikaistiin. Kanavan vierellä kulki veneiden kuljettamista helpottava vetotie ja kanavan varrella oli myös neljä työntekijöiden asumuksiksi tarkoitettua saunaa.
Turkulainen puutavarayhtiö "K. E. Blomberg Oy" rakensi Akanlahteen 1909–1910 uuden tukinsiirtoradan ("Kuusamon rautatie") Kolmiyhtiön uittokanavan rinnalle mutta yhtiön toiminta Iijoen alueella päättyi konkurssiin keväällä 1911. Metsähallitus osti Akanlahden siirtoradan konkurssipesältä toukokuussa 1912 ja kuukautta myöhemmin metsähallitus osti myös Kolmiyhtiön uittokanavan ja Kirveskanavan. Huonoon kuntoon päässyttä Kirveskanavaa korjattiin oston jälkeen. Metsähallituksen tarkoituksena oli siirtyä käyttämään Livojoen väylää ja luopua Kirveskanavan käytöstä mutta ensimmäisen maailmansodan puhkeaminen esti Livojoen kunnostustyöt ja Kirveskanavan käyttö jatkui 1920-luvun lopulle saakka. Livojoen väylä saatiin kunnostettua 1930-luvulla, jolloin sitä alettiin käyttää uitossa.
Emma Cooke
Emma C. Cooke (7. syyskuuta 1848 Fayetteville, Pennsylvania – 22. tammikuuta 1929 Washington (DC)) oli yhdysvaltalainen jousiampuja ja olympiamitalisti. Hänen seuransa oli washingtonilainen Potomac Archers.
Cooke voitti 55-vuotiaana hopeaa St. Louisin olympialaisissa 1904 sekä kaksoiskansallis- että kaksoiskolumbiakierrokselta. Hän hävisi molemmissa lajeissa vain Matilda Howellille, ja Cooke voitti ainoat Yhdysvaltain-mestaruuskultamitalinsa vuonna 1906, jolloin Howell ei ollut mukana kilpailussa.
Canopus-luokka (taistelulaiva)
Canopus-luokka oli Britannian Kuninkaallisen laivaston kuuden aluksen muodostama taistelulaivaluokka. Luokan alukset valmistettiin 1800- ja 1900-lukujen vaihteessa ja ne suunnitteli William White Kaukoitään.
Luokka oli pienennetty versio edeltäneestä Majestic-luokasta ja niiden suunnittelun perustana oli mahdollinen käyttö Kiinan asemalla, mikä olisi vastaus Japanin nousevaan merimahtiin Aasiassa. Luokan 200 tonnin uppoumasäästö saatiin pääosin keventämällä alusten panssarisuojan paksuutta, mutta saman aikaisesti käyttöönotettu Krupp-panssarointi lisäsi kuitenkin suoja-arvon lähes samaksi kuin edeltäneessä luokassa. Kuuden tuuman Krupp panssarointi vastasi noin kahdeksan tuuman Harvey-panssarointia.
Luokan alusten pääaseistuksena olivat 12 tuuman ja kuuden tuuman tykit.
Viisi ensimmäistä alusta hankittiin osana vuosien 1896-1897 laivasto-ohjelmaa ja "HMS Vengeance" osana vuosien 1897-1898 laivasto-ohjelmaa.
Chun Wei Cheung
Chun Wei Cheung (15. huhtikuuta 1972 Amsterdam – 14. lokakuuta 2006 Amsterdam) oli alankomaalainen soutaja, perämies. Hän kilpaili vuoden 2004 kesäolympialaisissa Ateenassa ja oli siellä mukana saamassa hopeaa kahdeksikossa. Hän toimi perämiehenä. Hänellä todettiin vuoden 2006 soudun maailmanmestaruuskilpailujen jälkeen elokuussa maksasyöpä, johon hän kuoli 34 vuoden iässä.
The Accidental Spy – vahingossa vakoojaksi
The Accidental Spy – vahingossa vakoojaksi (, ) on vuonna 2001 ensi-iltansa saanut hongkonglainen toimintaelokuva, jonka on ohjannut Teddy Chan. Elokuvan pääosia esittävät Jackie Chan, Eric Tsang, Vivian Hsu, Kim Min-jeong, Wu Hsing-kuo, Cheung Tat-ming, Pauline Suen, Alfred Cheung, Teresa Ha, Anthony Rene Jones, Glory Simon, Scott Adkins ja Didem Erol. Elokuva oli Scott Adkinsin ensimmäinen.
Enzo Fernández
Enzo Alan Zidane Fernández (s. 24. maaliskuuta 1995, Bordeaux, Ranska) on ranskalaisespanjalainen jalkapalloilija, joka pelaa espanjalaisen Rayo Majadahondan riveissä lainalla sveitsiläisestä Lausannesta. Hän on pelipaikaltaan keskikenttäpelaaja.
Fernándezin isä on entinen Ranskan maajoukkueen kapteeni ja Real Madridin edustusjoukkueen päävalmentaja Zinédine Zidane.
Fernández on pelannut Real Madridin junioriakatemiassa vuodesta 2004 lähtien, ja Jose Mourinhon luotsaaman edustusjoukkueen kanssa hän harjoitteli ensimmäisen kerran syyskuussa 2011. Maajoukkuetasolla Fernández voi vielä edustaa Ranskaa, Espanjaa tai Algeriaa.
Fernández on saanut nimensä isänsä idolin, uruguaylaisen jalkapalloilijan Enzo Francescolin mukaan.
Johan Tast
Otto Johan Tast (13. helmikuuta 1936 Loviisa – 14. tammikuuta 2012 Tampere) oli biologian ja maantiedon opettaja, filosofian tohtori, oppikirjantekijä ja Tampereen kaupunginvaltuutettu.
Tast vietti lapsuutensa Hämeenlinnassa. Valmistuttuaan ylioppilaaksi Hämeenlinnan lyseosta hän opiskeli biologiaa Helsingin yliopistossa.
Jo opiskeluaikanaan Tast tutki Kilpisjärvellä professori Olavi Kalelan johdolla lapinmyyrää, josta tuli myös hänen opinnäytetöidensä aihe. Tast tutki myös tunturisopulia ja muita pikkunisäkkäitä. Häntä kutsuttiinkin pohjoisessa “Hiiri-Jussaksi”. Linnut olivat Tastille tutkimuskohde ja harrastus. Hän tutki mm. hemppoa, naakkaa ja kesykyyhkyä.
Tast toimi biologian ja maantiedon opettajana Tampereella Sammon yhteislyseossa 39 vuotta. Hän toimi myös koulun vararehtorina ja biologian ja maantiedon opettajien lääninkouluttajana.
Tastin yhdessä kollegojensa kanssa laatimat lukion biologian oppikirjat ovat olleet käytössä 1970-luvulta 2000-luvulle asti.
Tast toimi 1970-luvulla Tampereen Luonnon Ystävien ja Tampereen Lintutieteellisen Yhdistyksen puheenjohtajana. Hän oli Tampereella Kokoomuksen kaupunginvaltuutettuna (1989–2000) ja ympäristölautakunnan jäsenenä ja varapuheenjohtajana sekä Tampereen seurakuntien yhteisen kirkkovaltuuston jäsenenä ja ympäristötoimikunnan puheenjohtajana. Pirkanmaan ammattikorkeakoulun hallituksen puheenjohtajana hän toimi 2001–2005.
Tast oli vakaumuksellinen kristitty, joka kuului lapsuudestaan asti esikoislestadiolaiseen herätysliikkeeseen. Tässä liikkeessä hän toimi yli 40 vuoden ajan ruotsin, norjan ja englannin kielen tulkkina. Tast toimi myös Esikoislestadiolaiset ry:n hallituksessa.
Kansanedustaja Akseli Kanerva oli Johan Tastin äidin isä.
Wenceslao Selga Padilla
Wenceslao Selga Padilla (28. syyskuuta 1949 Tubao – 25. syyskuuta 2018) oli filippiiniläinen roomalaiskatolinen piispa. Hänet vihki Marian Puhtaan Sydämen kongregaation papiksi Victorino Cristobal Ligot 17. maaliskuuta 1976. Hänet nimitettiin Urgan sui iuris -mission johtoon Mongoliaan 19. huhtikuuta 1992 ja sen muututtua Ulaanbaatarin apostoliseksi prefektuuriksi sen prefektiksi 8. heinäkuuta 2002.
Padilla sai 2. elokuuta 2003 nimityksen lisäksi Tharroksen titulaaripiispaksi. Piispaksi vihkiminen seurasi 29. elokuuta. Pääkonsekraattorina toimi Crescenzio Sepe, jota avustivat Giovanni Battista Morandini ja Antonio Realubin Tobias.
Kinahmin kaivos
Kinahmin kvartsikaivos on toiminut Nilsiässä vuodesta 1976 alkaen ja sen omistaa SP Minerals Oy. Kaivoksesta on louhittu kvartsimalmia vuoteen 2001 mennessä 4,75 miljoonaa tonnia. Louhittu kvartsi menee pääosin kotimaisen lasiteollisuuden käyttöön.
Kinahmin kaivosalueen läpimitta on 500 metriä ja kilometrin päässä kaivoksesta länteen sijaitsee samankokoinen jäte- ja rikastamoalue.
Kaivokseen kulkee Siilinjärvi-Viinijärvi -rautatieltä sivuraide, joka ei tosin ole ollut vuosiin enää käytössä.
Malcolm Subban
Malcolm Subban (s. 21. joulukuuta 1993 Rexdale, Ontario) on kanadalainen jääkiekkoilija, pelipaikaltaan maalivahti. Hän edustaa tällä hetkellä NHL-liigassa pelaavaa Vegas Golden Knightsia. Subban on Boston Bruinsin ensimmäisen kierroksen varaus vuodelta .
Subbanin vanhempi veli, P. K. Subban, pelaa puolustajana Nashville Predatorsissa. Myös heidän nuorempi veljensä Jordan on jääkiekkoilija. He kaikki ovat pelanneet uransa aikana junioriliiga OHL:n Belleville Bullsissa.
Hiekkamäen kaivos
Hiekkamäen kvartsikaivos sijaitsee viiden kilometrin päässä Nilsiään keskustasta ja toimi vuosina 1914–1988. Kaivoksesta louhittiin kvartsimalmia yhteensä 1,35 miljoonaa tonnia. Kaivos oli tyypiltään avolouhos, ja toiminnan päätyttyä louhos on osittain täyttynyt vedellä.
Kaivostoiminnan päättymisen jälkeen sinne rakennettiin Louhosareena jossa on järjestetty oopperanäytöksiä vuosina 2004–2007, jonka jälkeen niitä järjestänyt yritys Opera Cava hakeutui konkurssiin vuonna 2008. Sen jälkeen siellä järjestettiin tapahtumia satunnaisesti.
Vuoden 2015 lopussa uusi yritys osti louhoksen rakenteet ja sai vuokraoikeuden Kuopion kaupungilta. Siellä järjestettiin vuoden 2017 kesäkuussa ensimmäisen kerran lavatanssit.
Mohawkin kieli
Mohawkin kieli (mohawkiksi "Kanyen'kéha" tai "Kanien'kéha") on irokeeseihin kuuluvien mohawkien puhuma irokeesikieliin kuuluva kieli. Puhujat asuvat nykyisin Yhdysvalloissa ja Kanadassa. Vuonna 2006 Yhdysvalloissa oli noin 3 100 mohawkin puhujaa ja Kanadassa vuonna 2016 noin 990.
Mohawkin kieltä puhuvien mohawkien perinteiset alueet sijaitsivat nykyisessä New Yorkin osavaltiossa Albanyn ja Herkimerin kaupunkien välillä. Siirtomaahistorian aikana kielen puhujia on siirtynyt myös Kanadan Ontarioon ja Quebeciin. Vuonna 2007 Yhdysvalloissa kielellä oli arviolta 3 100 puhujaa ja Kanadassa vuoden 2016 väestönlaskennan mukaan 990.
Mohawkin kieli voidaan jakaa itä- ja länsimurteeseen, minkä lisäksi eri yhteisöjen puhujilla on omia murre erojaan. Eri murteiden puhujat pystyvät kuitenkin ymmärtämään toisiaan. Kieli on saanut lainasanoja esimerkiksi englannista, ranskasta, huronista, algonkinista, saksasta ja hollannista.
Kielen standardisoidusta kirjoitusjärjestelmästä päätettiin vuonna 1993. Tuolloin päätettiin esimerkiksi aakkostoa koskevista ohjeista, uusien sanojen muodostamisesta ja ortografiasta. Mohawkin kielen kirjoituksessa käytetään latinalaisia aakkosia A, E, H, I, K, N, O, R, S, T, W ja Y. Kirjoituksessa käytetään myös poikkeavaa ääntämystä tai painotusta merkitseviä diakriittimerkkejä (`:), (´:), (´) ja (‘).
Mohawk on polysynteettinen kieli, eli yksi sana voi sisältää useita morfeemeja (merkitystä kantavia yksikköjä). Kielessä on näin myös holofraaseja, eli kokonaisen ajatuksen sisältäviä yksittäisiä sanoja. Objekteja kuvaavat sanat muodostuvat usein käyttötarkoitusta kuvaavista verbeistä ja esimerkiksi mohawkin kynää tarkoittava sana "kahyatónkhwa" tai "kahiatónhkwa" merkitsee suomeksi vapaasti käännettynä "kirjoittamiseen käytettävää välinettä".
Mohawkin kieltä pidetään uhanalaisena kielenä ja sen käyttö on vaarassa loppua kokonaan. Kieltä käytetään kuitenkin edelleen symbolisena kielenä esimerkiksi hautajaisten, häiden tai muiden juhlallisuuksien yhteydessä. Jotkin koulut ovat aloittaneet ohjelmia, joilla kieltä opetetaan niin aikuisille kuin lapsillekin. Mohawkiksi tehdään myös joitakin televisio- ja radio-ohjelmia ja sillä on toimintaa sosiaalisessa mediassa.
Miljoona ruusua juhlalevy – 40 laulua
Miljoona ruusua juhlalevy – 40 laulua on suomalaisen Eero Avenin kokoelma-albumi vuodelta 2006.
Aš
Aš () on kaupunki Karlovy Varyn läänissä, Tšekin tasavallassa. Vuoden 2012 alussa kaupungissa oli 13 054 asukasta.
Cayugan kieli
Cayugan kieli on Cayuga-irokeesien nykyään harvana puhuttava kieli. Sitä puhuu reilu sata ihmistä neljästäsadasta Cayugasta.
Emilio Lorenzo Stehle
Emilio Lorenzo Stehle (3. syyskuuta 1926 – 16. toukokuuta 2017) oli Ecuadorissa toiminut saksalainen roomalaiskatolinen piispa. Hänet vihittiin papiksi 24. kesäkuuta 1951 ja nimitettiin Quiton arkkihiippakunnan vihkipiispaksi sekä Heraclean titulaaripiispaksi 16. heinäkuuta 1983. Piispaksi vihkiminen seurasi 25. syyskuuta. Pääkonsekraattorina toimi Sebastiano Baggio, jota avustivat Pablo Muñoz Vega ja Franz Hengsbach.
Stehle sai 5. tammikuuta 1987 nimityksen Santo Domingo de los Coloradosin prelaatiksi ja 8. elokuuta 1996 piispaksi, jona hän toimi, kunnes jäi eläkkeelle 11. toukokuuta 2002.
Stehlelle myönnettiin useita tunnustuksia, muun muassa Großes Verdienstkreuz (1986) rauhanprosessin edistämisestä Nicaraguassa.
Lauluja matkan varrelta
Lauluja matkan varrelta on suomalaisen Eero Avenin kokoelma-albumi vuodelta 1998.
Néstor Rafael Herrera Heredia
Néstor Rafael Herrera Heredia (s. 23. lokakuuta 1933) on ecuadorilainen roomalaiskatolinen piispa. Hänet vihittiin papiksi 21. heinäkuuta 1957 ja nimitettiin Machalan hiippakunnan johtoon 14. tammikuuta 1982. Piispaksi vihkiminen seurasi 14. helmikuuta. Pääkonsekraattorina toimi José Mario Ruiz Navas, jota avustivat Leonidas Eduardo Proaño Villalba ja Antonio José González Zumárraga.
Herrera Heredia jäi eläkkeelle 22. helmikuuta 2010.
Salmed
Salmed Oy oli Kemijärvellä vuosina 1980–1983 toiminut suomalainen lääketehdas. Vuonna 1979 perustetun Salmed Oy:n emoyhtiö oli Suomen Lääketehdas Oy Salco joka oli aloittanut toimintansa 1957 nimellä "Suomen Lääketehdas Oy". Muun muassa mineraalisuolaa ja lisäravinteita valmistaneen Salcon tehdas sijaitsi Hämeenlinnassa ja pääkonttori Helsingissä.
Kehitysaluerahaston rahoittama lääketehdas valmistui Kemijärvelle marraskuussa 1980. Salmedin oli tarkoitus alkaa valmistaa halpoja kopiolääkkeitä mutta sen toiminta oli alusta lähtien tappiollista ja lopulta sekä Salmed että sen emoyhtiö ajautuivat 1983 konkurssiin. Lisäksi konkurssiin menivät Salcon tytäryhtiöt "Oy Sa-Re-Cen Ltd", "Lihatukku T. Bang Oy" ja "Oy Salco-Dietra Ltd".
Ignazio Bedini
Ignazio Bedini (s. 27. kesäkuuta 1939 Prignano sulla Secchia) on Iranissa toimiva italialainen roomalaiskatolinen arkkipiispa. Hänet vihittiin salesiaanien papiksi 21. joulukuuta 1968 ja nimitettiin Ispahanin arkkipiispaksi 2. joulukuuta 1989. Piispaksi vihkiminen seurasi 6. tammikuuta 1990. Pääkonsekraattorina toimi paavi Johannes Paavali II, jota avustivat Giovanni Battista Re ja Miroslav Stefan Marusyn.
Kenties (quizas, quizas, quizas)
Kenties (quizas, quizas, quizas) on suomalaisen Eero Avenin studioalbumi vuodelta 2002.
Morris Commercial Cars
Morris Commercial Cars Ltd oli brittiläinen hyötyajoneuvojen valmistaja, jonka perusti William Morris, joka oli myös Morris Motorsin perustaja. Yhtiö jatkoi ajoneuvovalmistaja E.G. Wrigley and Companyn toimintaa, jonka Morris oli ostanut 1. tammikuuta 1924.
Morris osti E.G. Wrigley and Companyn omaisuuden ja toiminnat, kun se oli joutunut selvitystilaan loppuvuodesta 1923. Siihen saakka Morris oli valmistanut Cowleyn tehtaallaan pieniä määriä tavaroiden kuljettamiseen tarkoitettuja autoja. Nämä olivat olleet lähinnä kevyisiin kuljetuksiin soveltuvia muunnoksia Morriksen henkilöautoista. Nyt hankitun yhtiön mukana seurasi Birminghamissa sijainnut tehdas, ja laajempi hyötyajoneuvojen valmistus saattoi alkaa. Vuonna 1932 liiketoiminnot siirrettiin Birminghamin länsipuolelle, Adderley Parkin alueelle.
Vuonna 1936 Morris myi henkiökohtaisessa omistuksessaan olleen yhtiön omistamalleen Morris Motorsille. Brändinä Morris Commercial jatkoi vuoteen 1968, jolloin Austinin ja Morriksen emoyhtiö British Motor Holdings (BMH) ja Leyland Motor Corporation fuusioituivat ja muodostivat British Leyland Motor Corporationin (BLMC).
Toisen maailmansodan aikana Morris Commercial rakensi kuorma-autopohjaisia ajoneuvoja sotilaskäyttöön, mm. Morris C8. Lisäksi Morris Commercial valmisti sotilaskäyttöön myös erikoiskalustoa, kuten Terrapin-amfibiovaunuja
1960-luvulla kevyitä kuorma-autoja sekä J4-vaneja valmistettiin sekä Austin että Morris nimillä. Pakettiautojen valmistus keskitettiin Birminghamiin, Adderley Parkin tehtaalle, kun taas F- ja W-sarjojen kevyiden kuorma-autojen valmistus siirrettiin Skotlantiin, jonne avattiin vuonna 1960 Bathgaten tehdas.
1960-luvun kevyt kuorma-automallisto sisälsi kaksi mallia, pystyhyttisen FF:n ja perinteisen nokallisen WF:n. BMC oli esitellyt 1958 kuorma-autoissa pystyhytin, jossa ohjaamo sijaitsee moottorin päällä. FF-mallin päivitetty versio, FJ esiteltiin vuonna 1964. FJ:n varustukseen kuuluivat muun muassa kaksipiiriset nestetoimiset jarrut, kokoluokassaan tuona aikakautena edistyksellistä teknologiaa. FF:n tuotanto jatkui uuden mallin esittelynkin jälkeen. Austin / Morris hyötyajoneuvomallistoon kuului 1960-luvulla myös persoonallisen näköinen FG-sarja. Kaupunkijakeluun suunniteltu, muodoiltaan pyöreäkulmainen hytti, jonne sisäänkäynti tapahtui ikään kuin hytin takakulman kautta, herätti mielipiteitä puolesta ja vastaan, ketään se ei jättänyt kylmäksi.
Kukka-Maaria (albumi)
Kukka-Maaria on suomalaisen Eero Avenin studioalbumi vuodelta 1993.
Kerran kesässä
"Kerran kesässä" on Petri Nygårdin studioalbumilta julkaistu single mukana Klamydia ja sen tuotannosta vastaa MMEN. Siitä on kuvattu myös musiikkivideo. Se julkaistiin 25. kesäkuuta 2012 .
Kauniit muistot
Kauniit muistot on suomalaisen Eero Avenin studioalbumi vuodelta 1981.
EG Wrigley and Company
EG Wrigley and Company Ltd oli britannialainen autojen, autojen komponenttien ja mekaanisten osien valmistaja.
Edward Greenwood Wrigley perusti Birminghamiin vuonna 1898 työkaluja valmistavan yrityksen. Vuonna 1902 EG Wrigley and Company muutti uuteen osoitteeseen. Vuonna 1906 Wrigleyn yhtiö esitteli Olympia Show’ssa täysin valmiin auton vaihdelaatikon, ja vuonna 1912 yhtiö valmisti autojen etu- ja taka-akseleita.
Vuonna 1913 yhtiö alkoi kehitellä kevytautoa, jossa oli kaksisylinterinen, joko ilma- tai nestejäähdytteinen moottori sekä kaksiportainen vaihdelaatikko. Vain muutamia yksilöitä ehdittiin valmistaa ennen ensimmäisen maailmansodan syttymistä ja yhtiön siirtymistä valmistamaan lentokoneiden osia. Sodan jälkeen Wrigley vetäytyi yhtiön toiminnasta heikon terveydentilansa takia.
Yhtiö jatkoi, monien muiden tuotteiden ohella, moottoreiden ja vaihteistojen valmistamista. Liiketoiminta oli kuitenkin tappiollista, ja yhtiö asetettiin selvitystilaan loppuvuodesta 1923. Tammikuun 1. päivänä vuonna 1924 William Morris osti yhtiön liiketoiminnot, tuotantovälineet ja -tilat. Helmikuun 4. päivänä samana vuonna, aiempi Wrigley, nyt nimeltänsä Morris Commercial Cars, uudelleenkäynnisti tuotantonsa ja valmisti nyt hyötyajoneuvoja Morriksen alustoille.
Wrigleyn omalla nimellä autoja valmistettiin vain vuonna 1913.
Tony Gilroy
Anthony Joseph ”Tony” Gilroy (s. 11. syyskuuta 1956) on yhdysvaltalainen elokuvakäsikirjoittaja ja -ohjaaja. Gilroy on tehnyt muun muassa "Bourne"-elokuvien käsikirjoitukset, ja hän ohjasi ja käsikirjoitti elokuvan "Michael Clayton", josta hän sai parhaan ohjauksen ja parhaan alkuperäisen käsikirjoituksen Oscar-ehdokkuuden vuonna 2007.
Kartoffeltyskere
Kartoffeltyskere (suom. vapaasti ""pottusaksalaiset"" ) on nimitys ryhmälle eteläsaksalaisia siirtolaisia, jotka tulivat Tanskaan Pfalzista ja Hessenistä 1760-luvulla.
Saksalaiset siirtolaiset saapuivat Tanskan kuninkaan kutsusta asuttamaan ja viljelemään Jyllannin nummia. Heitä houkuteltiin lupauksilla maasta, taloista, kotieläimistä, rahasta, 20 vuoden verovapaudesta ja vapautuksesta asepalveluksesta. Lupauksia ei kuitenkaan täysin onnistuttu täyttämään, mikä aiheutti tulokkaissa tyytymättömyyttä.
Kaikkiaan Tanskaan saapui 965 ihmistä ja 265 perhettä, joista kuitenkin vain osa jäi Tanskaan pysyvästi.
"Pottusaksalaisten" yritykset ottaa Jyllannin nummia viljelykseen onnistuivat vain rajoitetusti, mutta osa jäi Tanskaan ja heidän jälkeläisiään elää Tanskassa vielä nykyäänkin. Frederiksin seurakunnassa Keski-Jyllannissa saksankielisille maatyöläisille rakennettiin vuonna 1776 oma kirkkonsa, jossa saarnattiin saksaksi vuoteen 1870 asti.
Nimitys "pottusaksalainen" ei varsinaisesti ollut haukkumanimi, vaan sillä viitattiin siihen, että peruna oli lopulta se viljelykasvi, jota Jyllannin nummilla saatettiin edes jonkinlaisella menestyksellä viljellä.
Valkea ruusu
Valkea ruusu on suomalaisen Eero Avenin studioalbumi vuodelta 1988.
John Farnham &amp; Tom Jones Together in Concert
Vuonna 2005 Tom Jones ja John Farnham esiintyivät yhdessä kymmenessä konsertissa Australian kaupungeissa Perthissä, Sydneyssä, Brisbanessa ja Melbourness. 31.toukokuuta levy ja DVD julkaistiin, DVD saavutti ensimmäisen paikan listoilla ja albumi kolmannen sijan ja myi 3x platinaa.
Elämäntoveri (vuoden 1991 kokoelma-albumi)
Elämäntoveri on suomalaisen Eero Avenin kokoelmakasetti vuodelta 1991.
Elämäntoveri (vuoden 1988 kokoelma-albumi)
Elämäntoveri on suomalaisen Eero Avenin kokoelmakasetti vuodelta 1988.
Onnen sävel
Onnen sävel on suomalaisen Eero Avenin studioalbumi vuodelta 1991.
Suotorpan tyttö
Suotorpan tyttö ("Tösen från Stormyrtorpet") on Selma Lagerlöfin pienoisromaani. Teoksen on suomentanut Maija Halonen, ja se ilmestyi vuonna 1909 WSOY:n kustantamana. Lagerlöf on kirjoittanut romaanista yhdessä Bernt Fredgrenin kanssa myös näytelmän "Tösen från Stormyrtorpet", jonka on myös suomentanut Maija Halonen.
Victor Sjöström ohjasi romaanin pohjalta elokuvan "Suotorpan tyttö" ("Tösen från Stormyrtorpet") jo vuonna 1917. Se oli ensimmäinen Lagerlöfin teksteihin perustuva elokuva. Toisena on Toivo Särkkä ohjannut romaanin pohjalta elokuvan "Suotorpan tyttö" vuonna 1940. Gustaf Edgren on ohjannut vuonna 1947 elokuvan "Suotorpan tyttö" ("Tösen från Stormyrtorpet"). Saksalainen ohjaaja Gustav Ucicky on ohjannut vuonna 1958 elokuvan "Das Mädchen vom Moorhof" (1958).
Hopearuusu
Hopearuusu on suomalaisen Eero Avenin kokoelma-albumi vuodelta 1999.
Suotorpan tyttö (täsmennyssivu)
Suotorpan tyttö viittaa seuraaviin:
Fredrik Paul
Fredrik Paul (s. 7. huhtikuuta 1981 Helsinki) on entinen suomalainen pikajuoksija. Urallaan hän edusti HIFK:ta ja hänen valmentajanaan toimi viimeisten aktiiviurheiluvuosien ajan Helgen Lindström. Kalevan kisoissa Paul saavutti pronssia 200 metrin juoksussa, minkä lisäksi hän oli voittamassa SM-hopeaa 4 x 100 metrin viestijuoksussa vuonna 2002. Virallisissa kilpailuissa hän ei ole kilpaillut vuoden 2008 jälkeen.
HMS Bedford (1901)
HMS Bedford oli Britannian kuninkaallisen laivaston Monmouth-luokan panssariristeilijä.
Alus tilattiin Fairfield Shipbuilding and Engineering Companyltä Govanista. Sen köli laskettiin 19. helmikuuta 1900 ja alus laskettiin vesille 31. elokuuta 1901. Alus valmistui 11. marraskuuta 1903.
"HMS Bedford" palveli Atlantin laivastossa, kunnes se sijoitettiin 1906 Chathamin reserviin. Alus palautettiin palvelukseen Kiinan asemalle helmikuussa 1907, ja se palautettiin maaliskuussa 1909 palvelukseen Hong Kongissa vaihdettaessa miehistö. Alus haaksirikkoutui Kiinanmerellä Quelpartin saaren edustalla 21. elokuuta 1910, jolloin 18 miehistönjäsentä sai surmansa. Aluksen hylky myytiin romutettavaksi vielä samana vuonna 10. lokakuuta.
De Prunelé
de Prunelé (etunimi ei tiedossa) oli ranskalainen esteratsastaja ja olympiamitalisti. Hän voitti Pariisin olympialaisissa 1900 pituushypystä pronssia "Tolla"-hevosensa kanssa tuloksellaan 530 cm.
Leif Erichsen
Leif Erichsen (15. lokakuuta 1888 Drammen – 4. maaliskuuta 1924 Drammen) oli norjalainen kilpapurjehtija ja olympiamitalisti. Hänen seuransa oli Kongelig Norsk Seilforening-Drammen. Erichsen oli voittamassa hopeaa Antwerpenin olympialaisissa 1920 6mR-luokassa maansa Marmi II-1 -venekunnassa.
HMS Berwick (1902)
HMS Berwick oli Britannian kuninkaallisen laivaston Monmouth-luokan panssariristeilijä, joka palveli ensimmäisessä maailmansodassa.
Alus tilattiin William Beardmore and Companyltä. Sen köli laskettiin 19. huhtikuuta 1901 ja alus laskettiin vesille 20. syyskuuta 1902. Alus valmistui 9. joulukuuta 1903.
"HMS Berwick" poistettiin palveluksesta maaliskuussa 1906 sen ollessa Atlantin laivaston 2. risteilijälaivueeseen. Alus liitettiin kuitenkin pian Kotilaivastoon. Alus törmäsi Isle of Wightin edustalla 2. huhtikuuta 1908 yöllisessä sotaharjoituksessa "HMS Tigeriin", joka upposi. "HMS Berwick" oli huollettavana 1908-1909 Portsmouthin telakalla, mistä se palvelukseen palatessaan huhtikuussa 1909 liitettiin Länsi-Intian laivastoaseman 4. risteilijäviirikköön. Alus palveli koulutustehtävissä Karibianmeren alueella ensimmäisen maailmansodan puhkeamiseen saakka.
Sodan sytyttyä alus valtasi 10. syyskuuta 1914 Etelä-Atlantilla saksalaisen saarronmurtajan "SS Spreewaldin". Alus jatkoi alueella partiointi ja saattuetehtävissä 1915-1918. Se liitettiin 1919 8. kevytristeilijäviirikköön ennen palveluksesta poistoaan.
Åke Borg
Claes Åke Borg (18. elokuuta 1901 Tukholma – 6. kesäkuuta 1973 Tukholma) oli ruotsalainen uimari ja olympiamitalisti. Hän edusti seuratasolla Stockholms KK:ta.
Borg osallistui olympialaisiin kerran, Pariisissa 1924. Hän putosi tuolloin välierissä 1 500 metrin vapaauinnissa ja sijoittui neljänneksi 400 metrin vapaauintimatkalla. Borg ui myös maansa 4 × 200 metrin vapaauintiviestijoukkueessa, joka voitti pronssia. Hän sai samasta lajista pronssia EM-kisoissa 1926 ja hopeaa vuoden 1927 EM-kilpailuissa.
Myös Åken kaksosveli Arne oli uimari.
Eric Cantor
Eric Ivan Cantor (s. 6. kesäkuuta 1963 Richmond, Virginia) on yhdysvaltalainen republikaanipoliitikko. Hän oli Yhdysvaltain edustajainhuoneen jäsen vuosina 2001–2014 ja republikaanien ryhmänjohtaja edustajainhuoneessa vuosina 2009–2014.
Kesäkuussa 2014 Cantor hävisi yllättäen republikaanien esivaaleissa Teekutsuliikkeen ehdokas Dave Bratille ja luopui siten edustajan paikastaan vaalikauden lopussa. Syyskuussa 2014 hän aloitti työt Moelis & Co. -investointipankissa Wall Streetillä.
Uskonnoltaan Cantor on juutalainen. Hänen sukunsa saapui Yhdysvaltoihin Romaniasta 1900-luvun alussa.
Parhaat (Eero Aven)
Parhaat on suomalaisen Eero Avenin kokoelmaalbumi vuodelta 1983.
Esa Liukkonen
Esa Esko Tapani Liukkonen (s. 29. maaliskuuta 1978 Jaala) on entinen suomalainen pikajuoksija. Aktiiviuransa viimeisinä vuosina hän edusti Lahden Ahkeraa ja hänen valmentajanaan toimi Arto Toukonen. Kalevan kisoissa Liukkonen voitti hopeaa 100 metrin juoksussa, minkä lisäksi hän oli voittamassa SM-tasolla kolme kultaa, hopeaa sekä neljä pronssia 4 x 100 metrin viestijuoksussa. Sisäratojen SM-kilpailuista hän voitti kaksi hopeaa ja pronssi 60 metrin juoksussa.
Nuorten sarjoissa hän edusti ensin Jaalan Voimaa ja sittemmin muutaman vuoden Kouvolan Urheilijoita ja saavutti ensimmäiset SM-mitalit voittaen 60m juoksussa kultaa sisäratojen mestaruuskisoissa Jyväskylässä v.1999 ja seuraavana kesänä SM-kotikisoissaan Kouvolassa pronssia 100metrin juoksussa.
Suurimman osan aktiiviurastaan Liukkonen edusti Karhulan Katajaisia ja saavutti kaikki aikuisten sarjan SM-mitalinsa heidän väreissään, valmentajana Petteri Jouste. Viestijuoksussa 4x100metrillä hän saavutti Karhulan Katajaisille ennätykselliset kolme kulttaa, hopeaa ja neljä pronssia.
Sisäratojen mestaruuskisoissa hän voitti kaksi hopeaa ja yhden pronssin 60m juoksussa.
100metrin ennätys on 10,58 vuodelta 2002 ja 60metriä taittui useampanakin vuonna aikaan 6,77.
Maajoukkue-edustuksia uralta on useita mm. Kataloniasta sekä Suomi - Ruotsi maaottelun viestijoukkueessa 4x100m avausosuudella. Vuonna 2002 Liukkonen oli mukana Münchenin EM-kilpailussa pikaviestimiehistössä. Vain pari viikkoa ennen kisoja juostiin Kuortaneella Eliittikisojen finaalissa 100m takasuoralla myötätuulen siivittämänä. Esan epäonneksi varustekoppi, johon kaikki maaliin tulon jälkeen pysähtyivät, sattui hänen kohdallaan olevan ikkuna ja molemmat kädet menivät siitä läpi. Seurauksena oli viiltohaavat molemmissa käsissäranteesta kyynärtaipeeseen ja yli 50 tikkiä. Toipuminen oli kuitenkin yllättävän nopeaa ja mies olikin parin viikon jälkeen jo juoksukunnossa.
Aktiiviura päättyi loukkaantumiseen vuoden 2008 SM-viestin finaalijuoksussa vaihtotilanteessa. Kaatumisen seurauksena tuli vakava olkapäävamma, joka vaati leikkaushoitoa.
Virallisissä kilpailuissa Liukkonen ei ole esiintynyt vuoden 2008 jälkeen.
Arne Borg
Claes Arne Borg (18. elokuuta 1901 Tukholma – 6. marraskuuta 1987 Vallentuna) oli ruotsalainen uimari ja olympiavoittaja. Hän edusti seuratasolla Stockholms KK:ta.
Borg osallistui olympialaisiin ensimmäistä kertaa Antwerpenissa 1920. Hän putosi tuolloin alkuerissä 400 metrin vapaauinnissa, mutta pääsi 1 500 metrillä välieriin saakka ja ui maansa neljänneksi sijoittuneessa 4 × 200 metrin vapaauintiviestijoukkueessa. Borg oli Pariisin olympialaisissa 1924 100 metrin vapaauintimatkalla neljäs ja sai hopeaa sekä 400 että 1 500 metriltä. Hän myös voitti pronssia maansa viestijoukkueen kanssa.
Borg sai vapaauinnissa neljä eri mitalia EM-kisoissa 1926 ja toisti saman seuraavan vuoden kilpailuissa voittaen yhteensä viisi kultaista, kaksi hopeista ja yhden pronssisen mitalin. Hän rikkoi 1 500 metrin vapaauinnissa maailmanennätyksen uiden matkan ensimmäisenä maailmassa alle 20 minuutissa, ja ennätys säilyi lähes kahdentoista vuoden ajan. Borg teki uransa aikana yhteensä 32 maailmanennätystä. Hän pelasi myös vesipalloa, ja kerran häneltä lyötiin ottelun aikana hammas pois.
Borg sai Amsterdamin olympialaisissa 1928 kultaa 1 500 metriltä uudella olympiaennätysajalla ja otti 400 metriltä pronssia. Ruotsin viestijoukkue sijoittui kisoissa viidenneksi. Borgin harjoitustavat ja uintityyli olivat hyvin omintakeiset. Välillä uidessaan hän vain veti ja vaihteli myös potkutyyliään, ja altaassa ennen käännöstä hän saattoi pysyä veden alla yli kymmenen metrin matkan. Borg kilpaili myös Yhdysvalloissa, joissa hän voitti Johnny Weissmullerin joukkuetoverina Illinois Athletic Clubin riveissä kuusi AAU:n mestaruutta. Hänet valittiin uinnin kansainväliseen kunniagalleriaan vuonna 1966.
Borg voitti urallaan myös kuusi uinnin Pohjoismaiden-mestaruutta. Vuonna 1919 hän voitti Kööpenhaminan PM-kisoissa 1 000 metrin vapaauinnin ajalla 15.58,0. Hän oli matkan mestari myös 1921 (voittoaika 14.18,8) ja 1922 (14.31,1). Helsingin PM-kisoissa 1923 Borg voitti kolme mestaruutta. Hän oli nopein 100 metrin vapaauinnissa ajalla 1.02,8 ja 1 000 metrin vapaauinnissa, jossa hänen aikansa oli 14.41,7. Lisäksi hän voitti 100 metrin selkäuinnin ajalla 1.24,7.
Borg joutui lyhyeksi aikaa vangituksi, sillä hän ei saapunut paikalle suorittamaan asevelvollisuuttaan vaan meni lomalle. Kuuluisa Borg sai faneilta tuona aikana ruokaa ja juomaa, ja hänen huomattiin lihoneen vankilassa. Myös Arnen kaksosveli Åke oli uimari.
Mustapha Mabrouki
Mustapha Mabrouki (s. 9. maaliskuuta 1979 Rabat, Marokko) on marokkolainen entinen pikajuoksija. Hän on asunut Suomessa vuodesta 2001 lähtien ja edustanut Lahden Ahkeraa. Kalevan kisoista Mabrouki on voittanut pronssia 400 metrin juoksussa, minkä lisäksi hän on ollut voittamassa kaksi kultaa, hopeaa ja pronssia 4 x 400 metrin viestijuoksussa sekä kultaa, hopeaa ja kaksi pronssia 4 x 800 metrin viestijuoksussa. Sisäratojen SM-kilpailuissa hän on voittanut hopeaa 400 metrin juoksussa.
Surusilmät
Surusilmät on suomalaisen Eero Avenin studioalbumi vuodelta 1985.
Laulava sydän (albumi)
Laulava sydän on suomalaisen Eero Avenin studioalbumi vuodelta 1987.
Eero Aven (albumi)
Eero Aven on suomalaisen Eero Avenin studioalbumi vuodelta 1992.
Vammalan rautatieasema
Vammalan rautatieasema () on rautatieasema Suomen rataverkkoon kuuluvalla rataosalla Tampere–Pori. Siellä pysähtyvät reitillä Tampere–Pori liikennöivät InterCity-junat. Lipun voi ostaa automaatista. Junat pysähtyvät pääasiassa raiteella 2, jonka vieressä on asemarakennus. Raiteelta 1 kulkee kolme Tampereelle kulkevaa vuoroa. Raide 3 ei ole käytössä.
Vammalan rautatieasema on yksi Tampere–Pori-radan alkuperäisistä asemarakennuksista; se valmistui Oulun radan asemarakennusten tyyppipiirustusten mukaan viimeistään vuonna 1895, jolloin junaliikenne Tampereen ja Porin välillä alkoi. Samanlaisia ovat alun perin olleet muiden muassa Kovjoen ja Pännäisten rautatieasemat Oulun radalla sekä Pieksämäen ja Suonenjoen asemat Savon radalla. Rakennuksen takapuolelle lisättiin siipiosa vuonna 1925, sen sijaan rakennuksen julkisivu on säilynyt miltei alkuperäisenä. Asemalle rakennettiin vuonna 1898 myös tiilinen kaksipaikkainen veturitalli, joka purettiin 2000-luvun alussa. Alkuperäisen puisen vesitornin tilalle rakennettiin vuonna 1930 tiilinen vesitorni, joka on edelleen pystyssä.
Rautatieasema oli aluksi etäällä asutuksesta, koska Tyrvään kirkonkylä sijaitsi yli kilometrin päässä Vammaskosken eteläpuolella. Kokemäenjoen vesistön ylittävä Vammaskosken silta oli jo kauan ollut tärkeä etappipaikka Tampereen ja Turun välisellä maantiellä. Tyrvään kirkonkylästä muodostettiin vuonna 1912 Vammalan kauppala, joka kuitenkin tuhoutui pahoin kansalaissodan loppuvaiheissa huhtikuussa 1918. Ensimmäisen maailmansodan jälkeen rautatieaseman ympäristöön alkoi muodostua tiheään asuttu yhdyskunta ja pienimuotoista teollisuutta. Maailmansotien välisenä aikana taaja-asutus levisi kauppalasta kohti rautatieasemaa. Aseman toimintaa vilkastutti aikoinaan Asevarikko 3:n siirtyminen Helsingistä Tyrväälle lähelle rautatietä talvisodan alla.
Asema oli alun perin nimeltään Tyrvään rautatieasema (lyhenne Tvä), mutta vuoden 1955 alussa asema siirtyi silloisen Vammalan kauppalan (vuoden 1965 alusta kaupungin) alueelle, jolloin myös aseman nimi vaihtui Vammalan rautatieasemaksi. Ratapihan itä- ja länsipäässä olleet Varikonkadun ja Asemakadun tasoristeykset korvattiin yli- ja alikulkusilloilla 1980-luvuilla. Asemarakennus ja tavarasuojat siirtyivät eräiden muiden rakennusten ohella Senaatti-kiinteistöille vuonna 2007. Museovirasto on luokitellut Vammalan rautatieaseman lähiympäristöineen valtakunnallisesti merkittäväksi suojelukohteeksi.
Kotikylän poika
Kotikylän poika on suomalaisen Esko Rahkosen studioalbumi vuodelta 1989.
Esko Rahkonen (albumi)
Esko Rahkonen on suomalaisen Esko Rahkosen studioalbumi vuodelta 1967.
André Bréheret
André Bréheret (28. huhtikuuta 1912 – 30. heinäkuuta 1972) oli ranskalainen roomalaiskatolinen piispa. Hänet vihittiin papiksi 29. kesäkuuta 1937 ja nimitettiin Cahorsin hiippakunnan johtoon 21. elokuuta 1962. Piispaksi vihkiminen seurasi 30. syyskuuta. Pääkonsekraattorina toimi Henri-Louis-Marie Mazerat, jota avustivat René-Jean-Prosper-Bruno Boudon ja Guy-Marie-Joseph Riobé.
Bréheret osallistui Vatikaanin toiseen kirkolliskokoukseen. Hän toimi piispana, kunnes kuoli 60-vuotiaana virassa.
HMS Erin (1913)
HMS Erin oli Ottomaanien laivastolleen vuonna 1911 tilaama taistelulaiva "Reshadieh", jonka Britannia takavarikoi ja liitti laivastoonsa nimellä "HMS Erin" ensimmäisen maailmansodan puhjetessa elokuussa 1914.
Turkki tilasi 1911 Vickers Limitediltä Barrow-in-Furnessista taistelulaivan, joka sai nimen "Reshad V":ksi ja myöhemmin "Reshadiehiksi". Sen köli laskettiin vielä samana vuonna 1. elokuuta ja alus laskettiin vesille 3. syyskuuta 1913. Elokuussa ensimmäisen maailmansodan puhjetessa alus oli melkein valmis, kun Britannia ensimmäisen merilordin Winston Churchillin määräyksestä pakko-otti aluksen liittäen sen laivastoonsa. Alus valmistui elokuussa 1914.
Aluksen suunnitteli Vickersin pääsuunnittelija Thurston perustuen "HMS King George V":n piirustuksiin, joihin oli liitetty "HMS Iron Duken" ominaisuuksia. Aluksen runko oli lyhyempi ja leveämpi kuin aiemmilla aluksilla ja sen keskilaivaan sijoitettu 13,5 tuuman tykein varustettu Q-torni oli sijoitettu yhtä kantta korkeammalle.
Alus liitettiin syyskuussa 1914 Suuren laivaston 2. taistelulaivueeseen. Se osallistui laivueensa mukana Skagerrakin taisteluun, jossa alus ei kärsinyt miehistötappioita. Sodan päätyttyä alus sijoitettiin 1919 Noren sijoitetun reserviosaston lippulaivaksi. Se myytiin romutettavaksi 1922 Washingtonin laivastosopimuksen nojalla.
Giovanni Battista Morandini
Giovanni Battista Morandini (s. 30. kesäkuuta 1937 Bienno) on italialainen roomalaiskatolinen arkkipiispa, joka loi uran kirkon diplomaattisissa tehtävissä.
Morandini sai pappisvihkimyksensä 22. heinäkuuta 1962, ja hänet nimitettiin Numidan titulaariarkkipiispaksi sekä apostoliseksi nuntiukseksi Ruandaan 30. elokuuta 1983. Piispaksi vihkiminen seurasi 8. lokakuuta. Pääkonsekraattorina toimi Agostino Casaroli, jota avustivat Bernardin Gantin ja Eugênio de Araújo Sales.
Morandini sai 12. syyskuuta 1990 nimityksen apostoliseksi nuntiukseksi Guatemalaan, 23. huhtikuuta 1997 Koreaan ja Mongoliaan, sitten 6. maaliskuuta 2004 Syyriaan. Hän jäi eläkkeelle 21. syyskuuta 2008.
Bogdan Józef Wojtuś
Bogdan Józef Wojtuś (s. 4. heinäkuuta 1937 Łąsko Wielkie) on puolalainen roomalaiskatolinen piispa. Hänet vihki papiksi Gnieznon arkkihiippakuntaan Stefan Wyszyński 20. toukokuuta 1961. Hänet nimitettiin Gnieznon vihkipiispaksi ja Vassinassan titulaaripiispaksi 24. syyskuuta 1988, ja piispaksi vihkiminen seurasi 8. lokakuuta. Pääkonsekraattorina toimi Józef Glemp, jota avustivat Jan Czerniak ja Jan Wiktor Nowak. Wojtuś jäi eläkkeelle 15. syyskuuta 2012.
Sunshine on My Shoulders
”Sunshine on My Shoulders” (joskus vain ”Sunshine”) on yhdysvaltalaisen laulaja-lauluntekijän John Denverin kappale. Denver sanoitti ja nauhoitti kappaleen vuoden 1971 albumilleen "Poems, Prayers & Promises", ja se julkaistiin singlenä vuonna 1973. Se nousi listaykköseksi Yhdysvaltain "Billboard" Hot 100 -musiikkilistalla alkuvuodesta 1974.
Kanadalainen laulaja-lauluntekijä Carly Rae Jepsen teki kappaleesta oman versionsa ensimmäiselle studioalbumilleen "Tug of War" (2008), ja kappale julkaistiin albumin ensimmäisenä singlenä.
Kaukainen kotiseutuni (vuoden 1980 albumi)
Kaukainen kotiseutuni on suomalaisen Esko Rahkosen studioalbumi vuodelta 1980.
Virtuaalinen lähipoliisiryhmä
Virtuaalinen lähipoliisiryhmä tai lyhyemmin nettipoliisi on suomalainen poliisiryhmä, jonka päätehtävä on tehdä ennalta estävää Internetiin liittyvää poliisityötä. Virtuaalinen lähipoliisiryhmä tekee ennalta estävää työtä myös puhumalla kouluissa. Virtuaalisen lähipoliisiryhmän kotisivuilta löytyvät kaikki yhteystiedot ja tietoa nettiin liittyvästä rikollisuudesta. Virtuaalinen lähipoliisiryhmä on osa Helsingin poliisilaitosta.
Ryhmänjohtajana toimi ylikonstaapeli Marko "Fobba" Forss. Hän oli myös Suomen ensimmäinen nettipoliisi. Nettipoliisin kolmen hengen kokoonpanoon kuuluvat myös vanhempi konstaapeli Jutta Antikainen ja vanhempi konstaapeli Jarno Saarinen.
Virtuaalinen lähipoliisiryhmä ei poista sisältöä Internet-sivustoilta. Ainoa mahdollisuus poistaa sisältöä on pyytää sivuston ylläpitoa poistamaan sisältö. Virtuaaliselle lähipoliisiryhmälle ei myöskään kuulu opastaminen eri sivustojen ylläpitojen tavoittamisessa, vaan poliisin sijaan on kysyttävä palveluntarjoajalta tai joltain muulta taholta, miten saadaan yhteys sivuston ylläpitoon, jotta sisältö saadaan poistettua. Oikeus voi määrätä sivuston ylläpitäjän poistamaan sisältöä.
Vuonna 2017 poliisi rekrytoi 25 uutta nettipoliisia. Nettipoliisit sijoittuvat Suomen 11 poliisilaitokseen ja Helsinkiin perustettuun omaan 10 poliisin vihapuhetutkinnan erikoisryhmään.
Rocky Mountain High
”Rocky Mountain High” on John Denverin ja Mike Taylorin tekemä folk rock -kappale Coloradosta, ja toinen Coloradon osavaltion virallisista lauluista. Kappaleen lauloi Denver ja se nousi listaykköseksi Yhdysvaltain "Billboard" Hot 100 -singlelistalla vuonna 1973.
Matthew Harvey Clark
Matthew Harvey Clark (s. 15. heinäkuuta 1937) on yhdysvaltalainen roomalaiskatolinen piispa. Hänet vihittiin papiksi Albanyn hiippakuntaan 19. joulukuuta 1962 ja nimitettiin Rochesterin hiippakunnan johtoon 23. huhtikuuta 1979. Piispaksi vihkiminen seurasi 27. toukokuuta. Pääkonsekraattorina toimi paavi Johannes Paavali II, jota avustivat Duraisamy Simon Lourdusamy ja Eduardo Martínez Somalo. Clark asetettiin virkaansa 26. kesäkuuta.
Clark jäi eläkkeelle 21. syyskuuta 2012.
James Michael Moynihan
James Michael Moynihan (16. heinäkuuta 1932 Rochester, New York – 6. maaliskuuta 2017) oli yhdysvaltalainen roomalaiskatolinen piispa. Hänet vihittiin papiksi Rochesterin hiippakuntaan 15. joulukuuta 1957 ja nimitettiin Syracusen hiippakunnan johtoon 4. huhtikuuta 1995. Piispaksi vihkiminen seurasi 29. toukokuuta. Pääkonsekraattorina toimi John Joseph O’Connor, jota avustivat Joseph Thomas O’Keefe ja Matthew Harvey Clark.
Moynihan jäi eläkkeelle 21. huhtikuuta 2009.
Takijirō Ōnishi
Takijirō Ōnishi (, 2. kesäkuuta 1891 – 16. elokuuta 1945) oli keisarillisen Japanin laivaston vara-amiraali toisessa maailmansodassa.
Ōnishi teki 54-vuotiaana 16. elokuuta 1945 rituaali-itsemurhan eli seppukun Japanin hävittyä sodan liittoutuneille. Vara-amiraali Ōnishi tuli tunnetuksi kehittämäänsä ”yksi mies – yksi laiva” -periaatteeseen pohjautuneesta kamikaze-taistelutaktiikasta, joka perustui hävittäjälentokoneiden käyttöön itsemurhatehtävissä laivoja vastaan. Ōnishi perusteli omaa seppukuaan sillä, että oli lähettänyt niin monta nuorukaista varmaan kuolemaan. Hän oli henkilökohtaisesti saattamassa seremoniallisin menoin matkalle ensimmäiset kamikaze-hyökkääjät.
Hänen viimeinen toiveensa oli että hänen ruumiinsa tuhkattaisiin ja tuhka ripoteltaisiin lentokoneesta sotatoimialueen ylle. Näin hän sanoi pääsevänsä miestensä seuraan ikuisuudessa.
Häringen linna
Häringen linna on Haningen kunnassa Ruotsissa sijaitseva linna. Nykyinen linna on rakennettu vuonna 1657, samalla paikalla sijainneen vanhan linnan tilalle.
Vuonna 1934 Electroluxin omistaja, teollisuusjohtaja Axel Wenner-Gren osti linnan. Hän sisusti linnan nykyiseen asuunsa ja piti siellä loisteliaita juhlia vaimonsa Marguerite Wenner-Grenin kanssa, vierainaan aikansa kuuluisuuksia, kuten Greta Garbo.
Victor Antonio Tamayo Betancourt
Victor Antonio Tamayo Betancourt (s. 20. heinäkuuta 1937) on kolumbialainen roomalaiskatolinen piispa. Hänet vihki papiksi Barranquillan hiippakuntaan Germán Villa Gaviria 20. joulukuuta 1964. Hänet nimitettiin Barranquillan vihkipiispaksi ja Voncarianan titulaaripiispaksi 12. joulukuuta 2003, ja piispaksi vihkiminen seurasi 24. tammikuuta 2004. Pääkonsekraattorina toimi Jesús Rubén Salazar Gómez, jota avustivat Beniamino Stella ja Hugo Eugenio Puccini Banfi.
Fernando Torres Durán
Fernando Torres Durán (s. 2. elokuuta 1937 Cartago) on Panamassa toiminut kolumbialainen roomalaiskatolinen piispa. Hänet vihittiin papiksi Calin hiippakuntaan 16. heinäkuuta 1960 ja nimitettiin Panamán arkkihiippakunnan vihkipiispaksi sekä Abaradiran titulaaripiispaksi 29. marraskuuta 1996. Piispaksi vihkiminen seurasi 21. joulukuuta. Pääkonsekraattorina toimi José Dimas Cedeño Delgado, jota avustivat Pedro Rubiano Sàenz ja Daniel Enrique Núñez Núñez.
Torres Durán sai 2. heinäkuuta 1999 nimityksen panamalaisen Chitrén hiippakunnan johtoon. Hän jäi eläkkeelle 25. huhtikuuta 2013.
Oscar Mario Brown Jiménez
Oscar Mario Brown Jiménez (s. 6. elokuuta 1937 Panamá) on panamalainen roomalaiskatolinen piispa. Hänet vihittiin papiksi Panamán arkkihiippakuntaan 20. tammikuuta 1974 ja nimitettiin sen vihkipiispaksi sekä Sciliumin titulaaripiispaksi 30. joulukuuta 1985. Piispaksi vihkiminen seurasi 22. helmikuuta 1986. Pääkonsekraattorina toimi Marcos Gregorio McGrath, jota avustivat José María Carrizo Villarreal ja Carlos Ambrosio Lewis Tullock.
Brown Jiménez sai 17. joulukuuta 1994 nimityksen Santiago de Veraguasin piispaksi, jonka virkaan hänet asetettiin 11. helmikuuta 1995. Hän jäi eläkkeelle 30. huhtikuuta 2013.
Hugo Eugenio Puccini Banfi
Hugo Eugenio Puccini Banfi (s. 21. lokakuuta 1935 Barranquilla) on kolumbialainen roomalaiskatolinen piispa. Hänet vihittiin Opus Dein papiksi 27. elokuuta 1967 ja nimitettiin Barranquillan arkkihiippakunnan vihkipiispaksi sekä Oppidum Consilinumin titulaaripiispaksi 9. joulukuuta 1977. Piispaksi vihkiminen seurasi 18. helmikuuta 1978. Pääkonsekraattorina toii Germán Villa Gaviria, jota avustivat Mario Revollo Bravo ja Carlos José Ruiseco Vieira.
Puccini Banfi sai 4. joulukuuta 1987 nimityksen Santa Martan piispaksi.
Jesús Rubén Salazar Gómez
Rubén Dario Salazar Gómez (s. 22. syyskuuta 1942) on kolumbialainen roomalaiskatolinen arkkipiispa. Hänet vihittiin papiksi Ibaguén hiippakuntaan 20. toukokuuta 1967 ja nimitettiin Cúcutan hiippakunnan johtoon 11. helmikuuta 1992. Piispaksi vihkiminen seurasi 25. maaliskuuta. Pääkonsekraattorina toimi Paolo Romeo, jota avustivat José Joaquín Flórez Hernández ja Pedro Rubiano Sàenz.
Salazar Gómez sai 18. maaliskuuta 1999 nimityksen Barranquillan ja 8. heinäkuuta 2010 Bogotán arkkipiispaksi. Jälkimmäiseen virkaan hänet asetettiin 13. elokuuta 2010.
Yksinäiset yhteen
Yksinäiset yhteen on suomalaisen Esko Rahkosen studioalbumi vuodelta 1982.
Jan Wiktor Nowak
Jan Wiktor Nowak (5. lokakuuta 1931 Toruń – 25. maaliskuuta 2002) oli puolalainen roomalaiskatolinen piispa. Hänet vihki papiksi Franciszek Jedwabski 25. toukokuuta 1956. Hänet nimitettiin Gnieznon arkkihiippakunnan vihkipiispaksi ja Gemellae in Byzacenan titulaaripiispaksi 20. helmikuuta 1982, ja piispaksi vihkiminen seurasi 25. maaliskuuta. Pääkonsekraattorina toimi Józef Glemp, jota avustivat Jan Czerniak ja Zygfryd I. Kowalski.
Nowak sai 25. maaliskuuta 1996 nimityksen Siedlcen piispaksi, jona hän toimi, kunnes kuoli virassa tarkalleen kuusi vuotta myöhemmin.
American Film Instituten 100-vuotissarja
American Film Instituten 100-vuotissarja on American Film Instituten laatima sarja, jonka tarkoituksena oli juhlia Yhdysvaltain 100-vuotista elokuvateollisuutta ja herättää mielenkiintoa Yhdysvaltain elokuvien historiaa kohtaan. Sarjaa julkaistiin kymmenen vuoden ajan vuodet 1998–2008.
Listat ovat seuraavat:
Lech Kaczmarek
Lech Kaczmarek (23. syyskuuta 1909 Poznań – 31. heinäkuuta 1984) oli puolalainen roomalaiskatolinen piispa. Hänet vihittiin papiksi 28. syyskuuta 1936 ja nimitettiin Gdańskin hiippakunnan vihkipiispaksi sekä Alian titulaaripiispaksi 16. marraskuuta 1958. Piispaksi vihkiminen seurasi 18. tammikuuta 1959. Pääkonsekraattorina toimi Stefan Wyszyński, jota avustivat Antoni Baraniak ja Edmund Nowicki.
Kaczmarek osallistui Vatikaanin toiseen kirkolliskokoukseen. Hän sai 1. joulukuuta 1971 nimityksen Gdańskin piispaksi, jona hän toimi, kunnes kuoli 74-vuotiaana virassa.
Pelin henki (kasetti)
Pelin henki on suomalaisen Esko Rahkosen kasetti vuodelta 1975.
Lesothon jalkapallomaajoukkue
Lesothon jalkapallomaajoukkue, lempinimeltään "Likuena (Krokotiilit)", edustaa Lesothoa miesten kansainvälisissä jalkapallo-otteluissa. Joukkuetta hallinnoi Lesothon jalkapalloliitto.
Vuodesta 1974 lähtien MM-karsintoihin osallistunut Lesotho ei ole selvinnyt historiansa aikana kertaakaan arvoturnaukseen. Parhaimmillaan maa on ollut FIFA-rankingin sijalla 120, elokuussa 2003.
Kaukainen kotiseutuni (vuoden 1974 albumi)
Kaukainen kotiseutuni on suomalaisen Esko Rahkosen studioalbumi vuodelta 1974.
Radužnyi
Radužnyi () on nuori öljyntuotantoalueen kaupunki Venäjän Hantien ja mansien autonomisen piirikunnan koillisosassa.
Aluehallinnollisesti kaupunki muodostaa oman 43 399 asukkaan kaupunkipiirin. Kaupunkipiiriä ympäröivä alue kuuluu piirikunnan itäosat kattavaan laajaan Nižnevartovskin piiriin (35 745 as.).
Juan Ignacio González Errázuriz
Juan Ignacio González Errázuriz (s. 5. heinäkuuta 1956 Santiago de Chile) on chileläinen roomalaiskatolinen piispa. Hänet vihittiin Opus Dein papiksi 13. kesäkuuta 1993 ja nimitettiin San Bernardon hiippakunnan johtoon 10. lokakuuta 2003. Piispaksi vihkiminen seurasi 22. marraskuuta. Pääkonsekraattorina toimi Orozimbo Fuenzalida y Fuenzalida, jota avustivat Francisco Javier Errázuriz Ossa ja Carlos González Cruchaga.
Felipe González González (piispa)
Felipe González González (s. 14. joulukuuta 1944 Madrid) on espanjalainen roomalaiskatolinen piispa. Hänestä tuli kapusiini 14. elokuuta 1962, ja hän sai pappisvihkimyksensä 15. maaliskuuta 1970. Hänet nimitettiin Tucupitan apostoliseksi vikaariksi Venezuelaan ja Sinnuaran titulaaripiispaksi 25. marraskuuta 1985. Piispaksi vihkiminen seurasi 6. tammikuuta 1986; pääkonsekraattorina toimi paavi Johannes Paavali II, jota avustivat Agostino Casaroli ja Bernardin Gantin. González González asetettiin virkaansa 2. maaliskuuta.
Felipe González González
Felipe González González (s. 28. tammikuuta 1947 Aguascalientes, Aguascalientes) on meksikolainen poliitikko ja liikemies. Hän kuuluu Partido Acción Nacionaliin. Hän toimi vuosina 1998–2004 kotiosavaltionsa Aguascalientesin kuvernöörinä, ja vuodesta 2006 hän on istunut Meksikon senaatin jäsenenä.
González González kuuluu Kolumbuksen ritareihin. Hän on naimisissa, ja hänellä on puolisonsa kanssa neljä lasta.